CELEX: 32022R0239
Language: lv
Date: 2022-02-21 00:00:00
Title: Padomes Īstenošanas regula (ES) 2022/239 (2022. gada 21. februāris), ar ko īsteno Regulu (ES) Nr. 401/2013 par ierobežojošiem pasākumiem saistībā ar situāciju Mjanmā/Birmā

21.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 40/10
               
            
         PADOMES ĪSTENOŠANAS REGULA (ES) 2022/239
         (2022. gada 21. februāris),
         ar ko īsteno Regulu (ES) Nr. 401/2013 par ierobežojošiem pasākumiem saistībā ar situāciju Mjanmā/Birmā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 401/2013 (2013. gada 2. maijs) par ierobežojošiem pasākumiem saistībā ar situāciju Mjanmā/Birmā un ar ko atceļ Regulu (EK) Nr. 194/2008 (1) un jo īpaši tās 4.i pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2013. gada 2. maijā pieņēma Regulu (ES) Nr. 401/2013.
                  
               
                     (2)
                  
                  
                     Savienības Augstais pārstāvis ārlietās un drošības politikas jautājumos 2022. gada 1. februārī, vienu gadu pēc militārā apvērsuma Mjanmā/Birmā, Savienības vārdā nāca klajā ar deklarāciju, kurā nosodīja apvērsumu un smagos cilvēktiesību pārkāpumus, ko izdara Mjanmas bruņotie spēki (Tatmadaw), un prasīja, lai līderi, kas ir atbildīgi par apvērsumu, kā arī vardarbībā un cilvēktiesību pārkāpumos vainīgie pilnībā atbildētu par nodarīto. Tā kā situācija Mjanmā/Birmā nav strauji progresējusi, Savienība pauda gatavību pieņemt turpmākus ierobežojošus pasākumus pret tiem, kas ir atbildīgi par demokrātijas graušanu un nopietnajiem cilvēktiesību pārkāpumiem Mjanmā/Birmā.
                  
               
                     (3)
                  
                  
                     Ņemot vērā joprojām smago situāciju Mjanmā/Birmā, 22 personas un četras vienības būtu jāiekļauj Regulas (ES) Nr. 401/2013 IV pielikumā izklāstītajā to fizisku un juridisku personu, vienību un struktūru sarakstā, kurām piemēro ierobežojošus pasākumus.
                  
               
                     (4)
                  
                  
                     Tādēļ būtu attiecīgi jāgroza Regula (ES) Nr. 401/2013,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 401/2013 IV pielikumu groza tā, kā izklāstīts šīs regulas pielikumā.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 21. februārī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 121, 3.5.2013., 1. lpp.
         
      
      
         
            PIELIKUMS
            Regulas (ES) Nr. 401/2013 IV pielikumu groza šādi:
            
                        1)
                     
                     
                        sarakstā “A. Regulas 4.a pantā minēto fizisko personu saraksts” pievieno šādus ierakstus:
                        
                                     
                                 
                                 
                                    Vārds, uzvārds
                                 
                                 
                                    Identifikācijas informācija
                                 
                                 
                                    Pamatojums
                                 
                                 
                                    Sarakstā iekļaušanas datums
                                 
                              
                                    “44.
                                 
                                 
                                    Aung Naing Oo
                                 
                                 
                                    Valstspiederība: Mjanma/Birma
                                    Dzimšanas datums: 1962. gada 13. oktobris
                                    Dzimšanas vieta: Kyaukse, Mandalay, Mjanma/Birma
                                    Dzimums: vīrietis
                                    Adrese: L 103, Kenyeikthar Lane 6, FMI city, Yangon, Mjanma/Birma
                                    Pases numurs: DM002656
                                    Valsts identifikācijas numurs: 7/PaKhaNa (Naing) 13345
                                 
                                 
                                    
                                       Aung Naing Oo ir investīciju un ārējo ekonomisko attiecību ministrs kopš 2021. gada 2. februāra. Viņu iecēla virspavēlnieka Min Aung Hlaing vadītā Valsts pārvaldes padome (VPP), kas no 2021. gada 2. februāra ir pārņēmusi valsts likumdevēja varu, izpildvaru un tiesu varu.
                                    Būdams valdības ministrs, viņš ietilpst militārā režīma, kas sagrāba varu militārā apvērsumā un gāza likumīgi ievēlētos vadītājus Mjanmā/Birmā, sastāvā. Viņa kā investīciju un ārējo ekonomisko attiecību ministra pārziņā ir uzņēmumu un investīciju veicināšana Mjanmā/Birmā un tādējādi viņš palīdz nodrošināt militārā režīma finansiālās vajadzības. Savos paziņojumos un darbībās viņš ir publiski atbalstījis apvērsumu un militāro režīmu, tostarp, norādot, ka starptautiskie plašsaziņas līdzekļi ir pārspīlējuši krīzi, un arī uzstājot, ka pilsoniskās nepakļaušanās kustība tuvojas beigām. Turklāt viņš liedza ārvalstu telesakaru uzņēmumu vadītājiem pamest valsti bez atļaujas un 2021. gada februārī atlaida protestējošos ministrijas ierēdņus. Tādējādi viņa darbības, politika un rīcība grauj demokrātiju vai tiesiskumu Mjanmā/Birmā, un viņš ir iesaistīts darbībās, kas apdraud mieru, drošību un stabilitāti Mjanmā/Birmā.
                                 
                                 
                                    21.2.2022.
                                 
                              
                                    45.
                                 
                                 
                                    Charlie Than
                                 
                                 
                                    Valstspiederība: Mjanma/Birma
                                    Dzimšanas datums: 1950. gads
                                    Dzimums: vīrietis
                                    Adrese: Room No (23), Building No (25), Palm Village Villa, Yankin Yanshin Street, Yangon, Mjanma/Birma
                                 
                                 
                                    
                                       Charlie Than ir rūpniecības ministrs kopš 2021. gada 22. maija. Viņu iecēla virspavēlnieka Min Aung Hlaing vadītā Valsts pārvaldes padome (VPP), kas no 2021. gada 2. februāra ir pārņēmusi valsts likumdevēja varu, izpildvaru un tiesu varu.
                                    Savos paziņojumos un darbībās viņš ir publiski atbalstījis apvērsumu un militāro režīmu. Būdams valdības ministrs, viņš ietilpst militārā režīma, kas sagrāba varu militārā apvērsumā un gāza likumīgi ievēlētos vadītājus Mjanmā/Birmā, sastāvā. Kā rūpniecības ministrs viņš kontrolē valstij piederošās rūpnīcas un tādējādi palīdz nodrošināt militārā režīma finansiālās vajadzības. Tādējādi viņa darbības, politika un rīcība grauj demokrātiju un tiesiskumu Mjanmā/Birmā, un viņš ir iesaistīts darbībās, kas apdraud mieru, drošību un stabilitāti Mjanmā/Birmā.
                                 
                                 
                                    21.2.2022.
                                 
                              
                                    46.
                                 
                                 
                                    Thet Thet Khine
                                 
                                 
                                    Valstspiederība: Mjanma/Birma
                                    Dzimšanas datums: 1967. gada 19. augusts
                                    Dzimšanas vieta: Mogok, Mjanma/Birma
                                    Dzimums: sieviete
                                    Addrese:127A Dhamazadei Road, Kamayut, Yangon, Mjanma/Birma
                                    Pases numurs: MB132403 (Mjanma/Birma), izsniegta 2015. gada 7. maijā, derīga līdz 2020. gada 6. maijam
                                    Valsts identifikācijas numurs: 9MAKANAN034200
                                 
                                 
                                    
                                       Thet Thet Khine ir sociālās labklājības, palīdzības un pārmitināšanas lietu ministre kopš 2021. gada 4. februāra. Viņu iecēla virspavēlnieka Min Aung Hlaing vadītā Valsts pārvaldes padome (VPP), kas no 2021. gada 2. februāra ir pārņēmusi valsts likumdevēja varu, izpildvaru un tiesu varu.
                                    Būdama valdības ministre, viņa ietilpst militārā režīma, kas sagrāba varu militārā apvērsumā un gāza likumīgi ievēlētos vadītājus Mjanmā/Birmā, sastāvā. Savos paziņojumos un darbībās viņa ir publiski atbalstījusi apvērsumu un militāro režīmu, tostarp paziņojumā, ka militārpersonas sarīkoja apvērsumu, reaģējot uz vēlēšanu rezultātu viltošanu. Turklāt viņa noraidīja, ka militārpersonas īsteno genocīdu pret rohindžu tautības iedzīvotājiem. Tādējādi viņa ir iesaistīta darbībās un politikā, kas grauj demokrātiju un tiesiskumu Mjanmā/Birmā, kā arī darbībās, kas apdraud mieru, drošību un stabilitāti Mjanmā/Birmā, un atbalsta tās.
                                 
                                 
                                    21.2.2022
                                 
                              
                                    47.
                                 
                                 
                                    
                                       Maung Maung Ohn (jeb U Maung Maung Ohn)
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    
                                       Maung Maung Ohn ir informācijas ministrs kopš 2021. gada 1. augusta. Viņu iecēla virspavēlnieka Min Aung Hlaing vadītā Valsts pārvaldes padome (VPP), kas no 2021. gada 2. februāra ir pārņēmusi valsts likumdevēja varu, izpildvaru un tiesu varu. Iepriekš viņš bija viesnīcu un tūrisma ministrs, un minētajā amatā viņš bija iecelts 2021. gada 7. februārī.
                                    Būdams valdības ministrs, viņš ietilpst militārā režīma, kas ir sagrāba varu militārā apvērsumā un gāza likumīgi ievēlētos vadītājus Mjanmā/Birmā, sastāvā. Kā informācijas ministrs, viņš kontrolē valstij piederošos plašsaziņas līdzekļus (MWD, MRTV, laikrakstus Myanmar Alin, Kyemon un Global New Light of Myanmar un Mjanmas ziņu aģentūru (MNA), un Mjanmas digitālās ziņas) un tādējādi arī oficiālo ziņu pārraidīšanu un publicēšanu. Pēc militārā apvērsuma viņš ir turpinājis un vēl vairāk nostiprinājis represīvo politiku, jo īpaši, grozot Televīzijas un radio apraides likumu, nosakot papildu ierobežojumus vārda brīvībai un preses brīvībai, tostarp, ierobežojot piekļuvi internetam, nosakot kriminālatbildību par žurnālistiku un ieslogot žurnālistus. Turklāt viņš ir devis norādījumus neatkarīgas struktūras – Mjanmas Plašsaziņas līdzekļu padomes – locekļiem īstenot valdības mērķus.
                                    Tādējādi viņa darbības, politika un rīcība grauj demokrātiju un tiesiskumu Mjanmā/Birmā, un viņš ir iesaistīts darbībās, kas apdraud mieru, drošību un stabilitāti Mjanmā/Birmā.
                                 
                                 
                                    21.2.2022.
                                 
                              
                                    48.
                                 
                                 
                                    
                                       Shwe Kyein (jeb U Shwe Kyein)
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    
                                       Shwe Kyein ir Valsts pārvaldes padomes (VPP) loceklis kopš 2021. gada 30. marta.
                                    Mjanmas bruņotie spēki (Tatmadaw) virspavēlnieka Min Aung Hlain vadībā 2021. gada 1. februārī sarīkoja apvērsumu Mjanmā/Birmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2021. gada 2. februārī tika izveidota VPP, tādējādi liedzot demokrātiski ievēlētajai valdībai pildīt tai uzticētās pilnvaras.
                                    Būdams VPP loceklis, U Shwe Kyein ir bijis tieši iesaistīts lēmumu pieņemšanā par valsts funkcijām, kā arī ir bijis tieši atbildīgs par šādu lēmumu pieņemšanu un tādējādi ir atbildīgs par demokrātijas un tiesiskuma graušanu Mjanmā/Birmā. Turklāt VPP pieņēma lēmumus, kas ierobežoja tiesības uz vārda brīvību, tostarp piekļuvi informācijai, un tiesības uz miermīlīgu pulcēšanos.
                                    Militārie spēki un iestādes, kas darbojas VPP kontrolē, kopš 2021. gada 1. februāra ir pastāvīgi izdarījuši nopietnus cilvēktiesību pārkāpumus, nogalinot civilos un neapbruņotos protestētājus, pārvietojot simtiem tūkstošu cilvēku, dedzinot, spīdzinot un nogalinot civiliedzīvotājus un liedzot vienlīdzīgu piekļuvi humānajai palīdzībai. Militārie spēki un iestādes, kas darbojas VPP kontrolē, ir ierobežojuši pulcēšanās un vārda brīvību, bloķējot piekļuvi internetam un veicot opozīcijas līderu un apvērsuma pretinieku patvaļīgu aizturēšanu, apcietināšanu un notiesāšanu. Turklāt VPP atsevišķās valsts daļās ir izsludinājusi karastāvokli, piešķirot militārpersonām pilnīgu varu pār konkrēto teritoriju, tostarp pārvaldes, tiesu varas un tiesībaizsardzības funkcijas. Teritorijās, kur ir izsludināts karastāvoklis, civiliedzīvotājus, tostarp žurnālistus un miermīlīgos protestētājus, tiesā militārās tiesas, un viņiem ir liegtas tiesības uz pienācīgu procesu, tostarp apelācijas tiesības. Militāro un policijas spēku vardarbīgā rīcība, kas apdraud mieru, drošību un stabilitāti, būtiski ir palielinājusies teritorijās, kur ir izsludināts karastāvoklis.
                                    Būdams VPP loceklis, U Shwe Kyein ir tieši atbildīgs par minētajiem represīvajiem lēmumiem un par nopietniem cilvēktiesību pārkāpumiem.
                                 
                                 
                                    21.2.2022.
                                 
                              
                                    49.
                                 
                                 
                                    
                                       Aung Moe Myint (jeb U Aung Moe Myint)
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    
                                       Aung Moe Myint2021. gada 23. februārī tika nominēts par Savienības Vēlēšanu komisijas (SVK) locekli. Piekrītot šai nominēšanai pēc 2021. gada 1. februārī notikušā militārā apvērsuma, kā arī ar savu rīcību SVK locekļa amatā, jo īpaši, atceļot 2020. gada novembra vēlēšanu rezultātus bez jebkādiem apliecinātiem pierādījumiem par vēlēšanu rezultātu viltošanu, kā arī izvirzot apsūdzības par šo pašu vēlēšanu rezultātu viltošanu, Aung Moe Myint ir bijis tieši iesaistīts darbībās, kas grauj demokrātiju un tiesiskumu Mjanmā/Birmā.
                                 
                                 
                                    21.2.2022.
                                 
                              
                                    50.
                                 
                                 
                                    
                                       Than Tun (jeb U Than Tun)
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    
                                       Than Tun2021. gada 2. februārī tika nominēts par Savienības Vēlēšanu komisijas (SVK) locekli. Piekrītot šai nominēšanai pēc 2021. gada 1. februārī notikušā militārā apvērsuma, kā arī ar savu rīcību SVK locekļa amatā, jo īpaši, atceļot 2020. gada novembra vēlēšanu rezultātus bez jebkādiem apliecinātiem pierādījumiem par vēlēšanu rezultātu viltošanu, kā arī izvirzot apsūdzības par šo pašu vēlēšanu rezultātu viltošanu un īstenojot represijas pret bijušajiem SVK locekļiem, Than Tun ir bijis tieši iesaistīts darbībās, kas grauj demokrātiju un tiesiskumu Mjanmā/Birmā.
                                 
                                 
                                    21.2.2022.
                                 
                              
                                    51.
                                 
                                 
                                    
                                       Aung Lwin Oo (jeb U Aung Lwin OO)
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    
                                       Aung Lwin Oo2021. gada 23. februārī tika nominēts par Savienības Vēlēšanu komisijas (SVK) locekli. Piekrītot šai nominēšanai pēc 2021. gada 1. februārī notikušā militārā apvērsuma, kā arī ar savu rīcību SVK locekļa amatā, jo īpaši, atceļot 2020. gada novembra vēlēšanu rezultātus bez jebkādiem apliecinātiem pierādījumiem par vēlēšanu rezultātu viltošanu, kā arī izvirzot apsūdzības par šo pašu vēlēšanu rezultātu viltošanu un īstenojot represijas pret bijušajiem SVK locekļiem, Aung Lwin Oo ir bijis tieši iesaistīts darbībās, kas grauj demokrātiju un tiesiskumu Mjanmā/Birmā.
                                 
                                 
                                    21.2.2022.
                                 
                              
                                    52.
                                 
                                 
                                    
                                       Aung Saw Win (jeb U Aung Saw Win)
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    
                                       Aung Saw Win2021. gada 2. februārī tika nominēts par Savienības Vēlēšanu komisijas (SVK) locekli. Piekrītot šai nominēšanai pēc 2021. gada 1. februārī notikušā militārā apvērsuma, kā arī ar savu rīcību SVK locekļa amatā, jo īpaši, atceļot 2020. gada novembra vēlēšanu rezultātus bez jebkādiem apliecinātiem pierādījumiem par vēlēšanu rezultātu viltošanu, kā arī izvirzot apsūdzības par šo pašu vēlēšanu rezultātu viltošanu un īstenojot represijas pret bijušajiem SVK locekļiem, Aung Saw Win ir bijis tieši iesaistīts darbībās, kas grauj demokrātiju un tiesiskumu Mjanmā/Birmā.
                                 
                                 
                                    21.2.2022.
                                 
                              
                                    53.
                                 
                                 
                                    Than Win
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    
                                       Than Win2021. gada 2. februārī tika nominēts par Savienības Vēlēšanu komisijas (SVK) locekli. Piekrītot šai nominēšanai pēc 2021. gada 1. februārī notikušā militārā apvērsuma, kā arī ar savu rīcību SVK locekļa amatā, jo īpaši, atceļot 2020. gada novembra vēlēšanu rezultātus bez jebkādiem apliecinātiem pierādījumiem par vēlēšanu rezultātu viltošanu, kā arī izvirzot apsūdzības pret 16 cilvēkiem par šo pašu vēlēšanu rezultātu viltošanu un īstenojot represijas pret bijušajiem SVK locekļiem, Than Win ir bijis tieši iesaistīts darbībās, kas grauj demokrātiju un tiesiskumu Mjanmā/Birmā.
                                 
                                 
                                    21.2.2022.
                                 
                              
                                    54.
                                 
                                 
                                    
                                       Saw Ba Hline (jeb U Saw Ba Hline)
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    
                                       Saw Ba Hline2021. gada 9. februārī tika nominēts par Savienības Vēlēšanu komisijas (SVK) locekli. Piekrītot šai nominēšanai pēc 2021. gada 1. februārī notikušā militārā apvērsuma, kā arī ar savu rīcību SVK locekļa amatā, jo īpaši, atceļot 2020. gada novembra vēlēšanu rezultātus bez jebkādiem apliecinātiem pierādījumiem par vēlēšanu rezultātu viltošanu, kā arī izvirzot apsūdzības par šo pašu vēlēšanu rezultātu viltošanu un īstenojot represijas pret bijušajiem SVK locekļiem, Saw Ba Hline ir bijis tieši iesaistīts darbībās, kas grauj demokrātiju un tiesiskumu Mjanmā/Birmā.
                                 
                                 
                                    21.2.2022.
                                 
                              
                                    55.
                                 
                                 
                                    
                                       Soe Oo (jeb U Soe OO)
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    
                                       Soe Oo2021. gada 9. februārī tika nominēts par Savienības Vēlēšanu komisijas (SVK) locekli. Piekrītot šai nominēšanai pēc 2021. gada 1. februārī notikušā militārā apvērsuma, kā arī ar savu rīcību SVK locekļa amatā, jo īpaši, atceļot 2020. gada novembra vēlēšanu rezultātus bez jebkādiem apliecinātiem pierādījumiem par vēlēšanu rezultātu viltošanu, kā arī izvirzot apsūdzības pret 16 cilvēkiem par šo pašu vēlēšanu rezultātu viltošanu un īstenojot represijas pret bijušajiem SVK locekļiem, Soe Oo ir bijis tieši iesaistīts darbībās, kas grauj demokrātiju un tiesiskumu Mjanmā/Birmā.
                                 
                                 
                                    21.2.2022.
                                 
                              
                                    56.
                                 
                                 
                                    
                                       Than Soe (jeb U Than Soe)
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    
                                       Than Soe2021. gada 26. februārī tika nominēts par Savienības Vēlēšanu komisijas (SVK) locekli. Piekrītot šai nominēšanai pēc 2021. gada 1. februārī notikušā militārā apvērsuma, kā arī ar savu rīcību SVK locekļa amatā, jo īpaši, atceļot 2020. gada novembra vēlēšanu rezultātus bez jebkādiem apliecinātiem pierādījumiem par vēlēšanu rezultātu viltošanu, kā arī izvirzot apsūdzības par šo pašu vēlēšanu rezultātu viltošanu un īstenojot represijas pret bijušajiem SVK locekļiem, Than Soe ir bijis tieši iesaistīts darbībās, kas grauj demokrātiju un tiesiskumu Mjanmā/Birmā.
                                 
                                 
                                    21.2.2022.
                                 
                              
                                    57.
                                 
                                 
                                    
                                       Bran Shaung (jeb U Bran Shaung)
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    
                                       Bran Shaung2021. gada 26. februārī tika nominēts par Savienības Vēlēšanu komisijas (SVK) locekli. Piekrītot šai nominēšanai pēc 2021. gada 1. februārī notikušā militārā apvērsuma, kā arī ar savu rīcību SVK locekļa amatā, jo īpaši, atceļot 2020. gada novembra vēlēšanu rezultātus bez jebkādiem apliecinātiem pierādījumiem par vēlēšanu rezultātu viltošanu, kā arī izvirzot apsūdzības par šo pašu vēlēšanu rezultātu viltošanu un īstenojot represijas pret bijušajiem SVK locekļiem, Bran Shaung ir bijis tieši iesaistīts darbībās, kas grauj demokrātiju un tiesiskumu Mjanmā/Birmā.
                                 
                                 
                                    21.2.2022.
                                 
                              
                                    58.
                                 
                                 
                                    
                                       Myint Oo (jeb U Myint Oo)
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    
                                       Myint Oo2021. gada 26. februārī tika nominēts par Savienības Vēlēšanu komisijas (SVK) locekli. Piekrītot šai nominēšanai pēc 2021. gada 1. februārī notikušā militārā apvērsuma, kā arī ar savu rīcību SVK locekļa amatā, jo īpaši, atceļot 2020. gada novembra vēlēšanu rezultātus bez jebkādiem apliecinātiem pierādījumiem par vēlēšanu rezultātu viltošanu, kā arī izvirzot apsūdzības par šo pašu vēlēšanu rezultātu viltošanu un īstenojot represijas pret bijušajiem SVK locekļiem, Myint Oo ir bijis tieši iesaistīts darbībās, kas grauj demokrātiju un tiesiskumu Mjanmā/Birmā.
                                 
                                 
                                    21.2.2022.
                                 
                              
                                    59.
                                 
                                 
                                    
                                       Khin Maung Oo (jeb U Khin Maung Oo)
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    
                                       Khin Maung Oo2021. gada 26. februārī tika nominēts par Savienības Vēlēšanu komisijas (SVK) locekli. Piekrītot šai nominēšanai pēc 2021. gada 1. februārī notikušā militārā apvērsuma, kā arī ar savu rīcību SVK locekļa amatā, jo īpaši, atceļot 2020. gada novembra vēlēšanu rezultātus bez jebkādiem apliecinātiem pierādījumiem par vēlēšanu rezultātu viltošanu, kā arī izvirzot apsūdzības par šo pašu vēlēšanu rezultātu viltošanu un īstenojot represijas pret bijušajiem SVK locekļiem, Khin Maung Oo ir bijis tieši iesaistīts darbībās, kas grauj demokrātiju un tiesiskumu Mjanmā/Birmā.
                                 
                                 
                                    21.2.2022.
                                 
                              
                                    60.
                                 
                                 
                                    
                                       Nu Mya Zan (jeb Daw Nu Mya Zan)
                                 
                                 
                                    Valstspiederība: Mjanma/Birma
                                    Dzimums: sieviete
                                 
                                 
                                    
                                       Nu Mya Zan2021. gada 26. februārī tika nominēta par Savienības Vēlēšanu komisijas (SVK) locekli. Piekrītot šai nominēšanai pēc 2021. gada 1. februārī notikušā militārā apvērsuma, kā arī ar savu rīcību SVK locekles amatā, jo īpaši, atceļot 2020. gada novembra vēlēšanu rezultātus bez jebkādiem apliecinātiem pierādījumiem par vēlēšanu rezultātu viltošanu, kā arī izvirzot apsūdzības par šo pašu vēlēšanu rezultātu viltošanu un īstenojot represijas pret bijušajiem SVK locekļiem, Nu Mya Zan ir bijusi tieši iesaistīta darbībās, kas grauj demokrātiju un tiesiskumu Mjanmā/Birmā.
                                 
                                 
                                    21.2.2022.
                                 
                              
                                    61.
                                 
                                 
                                    
                                       Myint Thein (jeb U Myint Thein)
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    
                                       Myint Thein2021. gada 26. februārī tika nominēts par Savienības Vēlēšanu komisijas (SVK) locekli. Piekrītot šai nominēšanai pēc 2021. gada 1. februārī notikušā militārā apvērsuma, kā arī ar savu rīcību SVK locekļa amatā, jo īpaši, atceļot 2020. gada novembra vēlēšanu rezultātus bez jebkādiem apliecinātiem pierādījumiem par vēlēšanu rezultātu viltošanu, kā arī izvirzot apsūdzības par šo pašu vēlēšanu rezultātu viltošanu un īstenojot represijas pret bijušajiem SVK locekļiem, Myint Thein ir bijis tieši iesaistīts darbībās, kas grauj demokrātiju un tiesiskumu Mjanmā/Birmā.
                                 
                                 
                                    21.2.2022.
                                 
                              
                                    62.
                                 
                                 
                                    
                                       Ba Maung (jeb Dr Ba Maung)
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    
                                       Ba Maung2021. gada 26. februārī tika nominēts par Savienības Vēlēšanu komisijas (SVK) locekli. Piekrītot šai nominēšanai pēc 2021. gada 1. februārī notikušā militārā apvērsuma, kā arī ar savu rīcību SVK locekļa amatā, jo īpaši, atceļot 2020. gada novembra vēlēšanu rezultātus bez jebkādiem apliecinātiem pierādījumiem par vēlēšanu rezultātu viltošanu, kā arī izvirzot apsūdzības par šo pašu vēlēšanu rezultātu viltošanu un īstenojot represijas pret bijušajiem SVK locekļiem, Ba Maung ir bijis tieši iesaistīts darbībās, kas grauj demokrātiju un tiesiskumu Mjanmā/Birmā.
                                 
                                 
                                    21.2.2022.
                                 
                              
                                    63.
                                 
                                 
                                    
                                       Tayza Kyaw (jeb U Tayza Kyaw)
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    
                                       U Tayza Kyaw ir Mjanmas bruņoto spēku (Tatmadaw) loceklis un ieņem dažādus augsta ranga amatus, tostarp ir Ziemeļu pavēlniecības komandieris un Speciālo operāciju biroja Nr. 1 (BSO 1) komandieris.
                                    Pirms 2021. gada 1. februāra apvērsuma U Tayza Kyaw pārraudzīja militārās operācijas Kačinas (Kachin) pavalstī, kurām bija raksturīga pārmērīga spēka pielietošana pret etnisko minoritāšu grupām un plaši izplatīta vardarbība, kas noveda pie civiliedzīvotāju tiesību pārkāpšanas un viņu piespiedu pārvietošanas.
                                    Kopš 2021. gada februāra U Tayza Kyaw pārrauga BSO 1, kurš bija vadījis vairākas liela mēroga militāras operācijas ciešā sadarbībā ar U Than Hlaing, kura atbildība par pārmērīgas vardarbības un cilvēktiesību pārkāpumu izdarīšanu tika noteikta. “Tīrīšanas operāciju” sagatavošana un pēc tam uzsākšana Sikainas (Sagaing) un Magves (Magwe) reģionos, kas bija BSO 1 pārziņā, izcēlās ar pārmērīgu spēka pielietošanu, kā arī ar dzimumu saistītu vardarbību. Tādējādi viņš ir atbildīgs par nopietniem cilvēktiesību pārkāpumiem Mjanmā/Birmā, kā arī par iesaistīšanos darbībās, kas apdraud mieru, drošību un stabilitāti Mjanmā/Birmā.
                                 
                                 
                                    21.2.2022.
                                 
                              
                                    64.
                                 
                                 
                                    Ni Lin Aung
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    Brigādes ģenerālis Ni Lin Aung ir Mjanmas bruņoto spēku (Tatmadaw) Austrumu pavēlniecības komandieris. Austrumu pavēlniecības jurisdikcijā ietilpst arī Kayah pavalsts. Uzbrukumā, kas 2021. gada 24. decembrī notika netālu no Moso ciema Phruso pilsētas pārvaldes rajonā (Phruso township) Karenni (Kayah) pavalstī, tika nogalināti vismaz 35 cilvēki, starp tiem civiliedzīvotāji, bērni un divi humānās palīdzības darbinieki no NVO “Glābiet bērnus”. Atbildība par uzbrukumu gulstas uz Tatmadaw. Būdams Austrumu pavēlniecības komandieris, brigādes ģenerālis Ni Lin Aung tieši komandē vienības Kayah pavalstī, tostarp tās, kas ir atbildīgas par minēto slaktiņu. Tādējādi brigādes ģenerālis Ni Lin Aung ir atbildīgs par nopietniem cilvēktiesību pārkāpumiem un iesaistīšanos darbībās, kas apdraud mieru, drošību un stabilitāti Mjanmā/Birmā.
                                 
                                 
                                    21.2.2022.
                                 
                              
                                    65.
                                 
                                 
                                    Aung Zaw Aye
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    Ģenerālleitnants Aung Zaw Aye ir Mjanmas bruņoto spēku (Tatmadaw) Speciālo operāciju biroja Nr. 2 komandieris.
                                    Militārajā uzbrukumā, kas 2021. gada 24. decembrī notika netālu no Moso ciema Phruso pilsētas pārvaldes rajonā (Phruso township) Karenni (Kayah) pavalstī, tika nogalināti vismaz 35 cilvēki, starp tiem civiliedzīvotāji, bērni un divi humānās palīdzības darbinieki no NVO “Glābiet bērnus”. Atbildība par uzbrukumu gulstas uz Tatmadaw. Būdams Speciālo operāciju biroja Nr. 2 komandieris, ģenerālleitnants Aung Zaw Aye komandē Austrumu pavēlniecību, kas tieši komandē militārās vienības, kuras darbojas Kayah pavalstī, tostarp tās, kas ir atbildīgas par minēto slaktiņu. Tādējādi ģenerālleitnants Ni Lin Aung ir atbildīgs par nopietniem cilvēktiesību pārkāpumiem un iesaistīšanos darbībās, kas apdraud mieru, drošību un stabilitāti Mjanmā/Birmā.
                                 
                                 
                                    21.2.2022.”;
                                 
                              
                  
                        2)
                     
                     
                        sarakstā “B. Juridiskas personas, vienības un struktūras, kas minētas 4.a pantā” pievieno šādus ierakstus:
                        
                                     
                                 
                                 
                                    Nosaukums
                                 
                                 
                                    Identifikācijas informācija
                                 
                                 
                                    Pamatojums
                                 
                                 
                                    Sarakstā iekļaušanas datums
                                 
                              
                                    “7.
                                 
                                 
                                    Htoo Group of Companies
                                 
                                 
                                    Adrese: 5 Pyay Roas, Hlaing Township, Yangon, Mjanma/Birma
                                    Vienības veids: pārvaldītājsabiedrība
                                    Reģistrācijas vieta: Mjanma/Birma
                                    Tālruņa numurs: +95 1 500344 / +95 1 500355
                                    Tīmekļa vietne: https://htoo.com/
                                 
                                 
                                    
                                       Htoo Group of Companies ir privāts konglomerāts, kura dibinātājs un priekšsēdētājs ir U Tay Za, kas ir cieši saistīts ar Mjanmas bruņoto spēku (Tatmadaw) augstāko vadību. Tā darbības ietver tirdzniecību, banku pakalpojumus, kalnrūpniecību, tūrismu un aviāciju.
                                    
                                       Htoo Group of Companies 2017. gadā sniedza finansiālu atbalstu Tatmadaw saistībā ar “tīrīšanas operācijām” Rakhainas (Rakhine) pavalstī un tādējādi ir veicinājis nopietnus cilvēktiesību pārkāpumus pret rohindžu tautības iedzīvotājiem 2017. gadā. Turklāt Htoo Group of Companies ir darbojies kā starpnieks tāda militārā aprīkojuma nodrošināšanā, kas visā valstī un jo īpaši teritorijās ar etniskajām minoritātēm tika izmantots pret civiliedzīvotājiem, kuri protestēja pret 1. februāra apvērsumu. Sekmējot militāro spēku spējas veikt darbības, kas grauj demokrātiju un tiesiskumu Mjanmā/Birmā, Htoo Group of Companies ir sniedzis atbalstu Tatmadaw un iesaistījies darbībās, kas apdraud mieru, drošību vai stabilitāti Mjanmā/Birmā.
                                 
                                 
                                    21.2.2022.
                                 
                              
                                    8.
                                 
                                 
                                    International Group of Entrepreneurs (IGE)Company Limited
                                 
                                 
                                    Adrese: No. 36-G, 37-F, level-20, Office Tower (2), Time City, Corner of Kyun taw Street and Hantharwaddy Road, (7), Quarter, Kamayut Township, Yangon, Mjanma/Birma 110401
                                    
                                    Vienības veids: privāts uzņēmums
                                    Reģistrācijas vieta: Mjanma/Birma
                                    Tālruņa numurs: +95 775 111 112 
                                    Tīmekļa vietne: www.ige.com.mm
                                 
                                 
                                    
                                       International Group of Entrepreneurs (IGE) Company Limited ir privāts konglomerāts, kura dibinātājs un priekšsēdētājs ir U Nay Aung, kas ir cieši saistīts ar Mjanmas bruņoto spēku (Tatmadaw) augstāko vadību. IGE darbojas tādās svarīgās infrastruktūras nozarēs kā telesakari un enerģētika, kā arī lauksaimniecības un viesmīlības jomā.
                                    
                                       IGE 2017. gadā sniedza finansiālu atbalstu Tatmadaw saistībā ar “tīrīšanas operācijām” Rakhainas (Rakhine) pavalstī un tādējādi ir veicinājis nopietnus cilvēktiesību pārkāpumus pret rohindžu tautības iedzīvotājiem 2017. gadā. IGE ir arī sniedzis Tatmadaw netiešu finansiālu atbalstu, finansiāli piedaloties vairākos projektos un uzņēmumos, kas saistīti ar Tatmadaw un to konglomerātiem. Tādējādi tas sniedz atbalstu Tatmadaw un gūst no tiem labumu.
                                 
                                 
                                    21.2.2022.
                                 
                              
                                    9.
                                 
                                 
                                    No. 1 Mining Enterprise (ME1)
                                 
                                 
                                    Adrese: Bu Tar Street, Forest Street, Corner of Yone Gyi Quarter, Monywa, Sagaing Region, Mjanma/Birma
                                    Vienības veids: valsts uzņēmums
                                    Reģistrācijas vieta: Mjanma/Birma
                                    Tālruņa numurs: 09 -071-21168
                                 
                                 
                                    
                                       No. 1 Mining Enterprise (ME 1) ir valsts uzņēmums, kas darbojas Dabas resursu un vides saglabāšanas ministrijas (MONREC) pakļautībā, kura darbojas arī kā krāsaino metālu ražošanas un tirdzniecības nozares regulators. Šādā statusā minētajam valsts uzņēmumam ir uzticēts pienākums izsniegt atļaujas un iekasēt daļu nodokļa no peļņas, ko guvuši privāti uzņēmumi, kuriem ir vai nu “ražošanas koplīgumi”, vai kopuzņēmumi ar ME 1.
                                    Mjanmas bruņotie spēki (Tatmadaw) virspavēlnieka Min Aung Hlaing vadībā 2021. gada 1. februārī, īstenojot valsts apvērsumu, sagrāba varu no likumīgās civilās valdības un izveidoja Valsts pārvaldes padomi (VPP), lai īstenotu valsts likumdevēja varu, izpildvaru un tiesu varu. 2021. gada 2. februārī militārais režīms iecēla jaunu ministru kabinetu, tostarp jaunu Dabas resursu un vides saglabāšanas ministru (MONREC). Ar VPP un jaunā kabineta starpniecību militārais režīms ieguva kontroli pār valsts uzņēmumiem, tostarp No. 1 Mining Enterprise, un gūst labumu no tiem. Tādējādi No. 1 Mining Enterprise ir Tatmadaw kontrolē un rada tiem ieņēmumus, tādā veidā veicinot to spēju veikt darbības, kas grauj demokrātiju un tiesiskumu.
                                    Turklāt No. 1 Mining Enterprise ir piedalījies un/vai pārraudzījis dažādus projektus, kas ir saistīti ar Tatmadaw vardarbību pret civiliedzīvotājiem un viņu viselementārāko tiesību pārkāpumiem, tostarp ar zemes konfiskāciju un piespiedu pārvietošanu. Tādējādi No. 1 Mining Enterprise ir atbildīgs par atbalstu darbībām, kas apdraud mieru, drošību un stabilitāti Mjanmā/Birmā.
                                 
                                 
                                    21.2.2022.
                                 
                              
                                    10.
                                 
                                 
                                    Myanma Oil and Gas Enterprise
                                 
                                 
                                    Adrese: Ministry of Electricity and Energy, Building No.(6), Nay Pyi Taw, Mjanma/Birma
                                    Vienības veids: valsts uzņēmums
                                    Reģistrācijas vieta: Mjanma/Birma;
                                    Tālruņa numurs: +95-67-3 411 055
                                    Tīmekļa vietne: http://www.moee.gov.mm/en/ignite/page/40
                                 
                                 
                                    
                                       The Myanma Oil and Gas Enterprise (MOGE) ir valsts uzņēmums, kas darbojas kā naftas nozares ekonomikas dalībnieks un naftas un gāzes nozares pakalpojumu sniedzējs un regulators. Tas pārrauga naftas un gāzes izpēti un ražošanu, vietējo gāzes pārvadi un naftas produktu sadali. Minētajam valsts uzņēmumam ir uzticēts pienākums izsniegt atļaujas un iekasēt daļu nodokļa no peļņas, ko guvuši privāti uzņēmumi, kuriem ir vai nu “ražošanas koplīgumi”, vai kopuzņēmumi ar MOGE.
                                    Mjanmas bruņotie spēki (Tatmadaw) virspavēlnieka Min Aung Hlaing vadībā 2021. gada 1. februārī, īstenojot valsts apvērsumu, sagrāba varu no likumīgās civilās valdības un izveidoja Valsts pārvaldes padomi (VPP), lai īstenotu valsts likumdevēja varu, izpildvaru un tiesu varu. 2021. gada 2. februārī VPP iecēla jaunus ministrus, tostarp elektroenerģijas un enerģētikas ministru. MOGE ir Elektroenerģijas un enerģētikas ministrijas (MEE) pārraudzībā. Ar VPP un jaunā kabineta starpniecību militārais režīms ieguva kontroli pār valsts uzņēmumiem, tostarp MOGE, un gūst labumu no tiem.
                                    Tādējādi MOGE ir Tatmadaw kontrolē un rada tiem ieņēmumus, tādā veidā veicinot to spēju veikt darbības, kas grauj demokrātiju un tiesiskumu Mjanmā/Birmā.
                                 
                                 
                                    21.2.2022.”